Diari Oficial de la Generalitat Valenciana


Sumari del DOGV 3387, del 04-12-1998 (1998/10059)

RESOLUCIÓ de 27 de novembre de 1998, de la consellera de Benestar Social, per la qual es modifiquen els crèdits que financen els serveis socials regulats en l'Ordre de 22 de desembre de 1997, i determinats per l'Ordre de 27 de març de 1998.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3387

Data del DOGV
:   04-12-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/10929


Data del document
:   27-11-1998

Organisme emissor
:   Conselleria de Benestar Social

Tipus de document
:   Resolució

Anàlisi jurídica

RESOLUCIÓ de 27 de novembre de 1998, de la consellera de Benestar Social, per la qual es modifiquen els crèdits que financen els serveis socials regulats en l'Ordre de 22 de desembre de 1997, i determinats per l'Ordre de 27 de març de 1998. [1998/X10554]
  
El dia 22 de desembre de 1997 es va dictar l'Ordre de la Conselleria de Benestar Social, per la qual es regulaven i convocaven ajudes en matèria de serveis socials per a 1998 (DOGV núm. 3.152, de 30 de desembre de 1997). Aquesta ordre va ser tramitada pel procediment anticipat, d'acord amb allò disposat en l'Ordre de 26 de setembre de 1994, de la Conselleria d'Economia i Hisenda, raó per la qual el finançament de les ajudes que s'hi recollien va quedar condicionat a l'aprovació dels crèdits corresponents mitjançant la Llei de Pressupostos per a 1998 en les Corts Valencianes.
  
Una vegada aprovada la Llei 15/1997, de la Generalitat Valenciana, de 29 de desembre de 1997, de Pressupostos per a l'exercici 1998 (DOGV núm. 3.153, de 31 de desembre de 1997), i de conformitat amb el número 11 de l'article 47 de la Llei d'Hisenda Pública, text refós, aquesta Conselleria va dictar l'Ordre del dia 27 de març de 1998 (DOGV núm. 3.216, de 2 d'abril de 1998), en què es donava publicitat als crèdits pressupostaris que finançarien els serveis socials regulats en la citada Ordre de 22 de desembre de 1997.
  
Una vegada transcorregut part de l'exercici, i a la vista de totes les sol·licituds d'ajuda presentades a càrrec de la citada ordre de convocatòria d'ajudes, s'observa que la previsió que hi havia de finançament per a alguna de les línies ha esdevingut clarament insuficient, i en concret, la línia 402/98 (codi projecte 0228) Serveis Socials Generals. Això ha motivat que, mitjançant Acord del Govern Valencià, a proposta del conseller d'Economia, Hisenda i Administració Pública, de 16 de novembre de 1998, s'autoritze un ajust de l'annex de transferències corrents del programa 313.10 €Serveis Socials?, per import de 9.000.000 de PTA, que incrementa la dotació pressupostària de la línia 402/98 citada i desafecta crèdit pel mateix import procedent de la línia 431/98 (codi projecte 2478) Consell de Benestar Social (expedient de modificació 16.059/98).
  
Per tant, sobre la base de tot allò exposat, i en compliment de l'últim paràgraf de l'article 1 de l'Ordre de 27 de març d'enguany, resolc
  
Primer
  
Modificar la quantia de la línia de subvenció que tot seguit es detalla i en els termes que s'hi indiquen:
  
- Denominació: Serveis Socials Generals.
  
- Línia de subvenció: 228-402/98
  
- Consignació pressupostària: increment de 9.000.000 de PTA, i passa de 2.929.346.175 PTA, a 3.843.322.111 PTA.
  
Segon
  
Publicar aquesta resolució en el Diari Oficial de la Generalitat Valenciana.